**Giovanni Silva de Oliveira** (født 4. februar 1972 i Abaetetuba), bedre kjent som **Giovanni**, er en brasiliansk tidligere fotballspiller, som også har spilt for Brasils landslag.

Karriere
--------

### På klubbnivå

#### Karriere i Brasil

Giovanni, som er født i Abaetetuba, startet sin karriere som profesjonell fotballspiller i 1991, da han signerte for Tuna Luso. Han scoret 24 mål i 1993-sesongen, og spilte deretter for klubbene Remo, Paysandu og Sãocarlense før han gikk til den brasilianske toppklubben Santos i 1995. 

#### Brasil

Pelé betalte selv for Giovannis overgang til Santos, og utropte ham til «den nye Pelé».

Giovanni scoret i halvparten av kampene første sesongen, og kunne notere seg 25 mål på 19 kamper andre sesongen. Giovanni hadde en kultstatus blant lagets supportere, og hadde tilnavn som «Messias» og «Giovannis vitner».

#### Barcelona

Etter å ha spilt for Santos, gikk Giovanni over til FC Barcelona i 1996. Han etablerte seg som førstelagsspiller, og kunne notere seg 18 mål i løpet av de to første sesongene. I sin første sesong for Barcelona vant han Cupvinnercupen med laget.[] Da Louis van Gaal tok over som manager for klubben, falt han, sammen med Sonny Anderson, ut av førstelaget, til tross for avgjørende scoringer, som i andre kampen av UEFA Super Cup 1997 mot Borussia Dortmund. han forlot Barcelona til fordel for den greske klubben Olympiakos for den rekordstore overgangssummen 10 800 000 £ sommeren 1999. Han kom senere i karrieren med kontroversielle uttalelser, hvor han refererte til Van Gaal som en Hitler for brasilianere, og for å være selvsentrert.

#### Olympiakos og senere karriere

Giovanni etablerte seg raskt som en av de beste spillerne i den greske ligaen. Han var toppscorer i Hellas i 2003/2004-sesongen, med 21 scorede mål.

I 2005 returnerte Giovanni til Santos, hvor han spilte sammen med blant andre Robinho. Med begrenset suksess etter returen, ble han av klubbens trener, Vanderlei Luxemburgo, bedt om å forlate laget.

Etter den korte og mislykkede returen til Brasil, spilte Giovanni for mindre kjente klubber, som Al-Hilal, Ethnikos, Sport og Mogi Mirim, før han returnerte til Santos, hvor han kunne notere seg sin første tittel med klubben, Campeonato Paulista. Giovanni la opp i 2010.

### På landslaget

Giovanni spilte 20 kamper for Brasils landslag. Han scoret seks mål, og spilte blant annet i VM i fotball 1998 i Frankrike.

Meritter
--------

### På klubbnivå

* Campeonato Paraense:1993

**FC Barcelona**

* Primera División (2): 1997–98, 1998–99
* Copa del Rey (2): 1996–97, 1997–98
* Supercopa de España (1): 1996
* Cupvinnercupen (1): 1996–97
* UEFA Super Cup (1): 1997

**Olympiakos**

* Superligaen (5): 1999–2000, 2000–01, 2001–02, 2002–03, 2004–05
* Den greske cupen (1): 2004–05

**Santos FC**

* Copa do Brasil: 2010
* Campeonato Paulista: 2010

### Internasjonalt

* Copa América (1): 1997
* VM i fotball 1998: Andreplass

Referanser
----------

1. ↑   Argentine Soccer Database, oppført som GIOVANNI silva de oliveira, BDFA player ID 29075[Hentet fra Wikidata]
2. ↑   Catalan Sport Encyclopedia, Enciclopèdia de l'Esport Català ID 6352[Hentet fra Wikidata]
3. ↑   transfermarkt.com, oppført som Giovanni, Transfermarkt spiller-ID 8014, besøkt 9. oktober 2017[Hentet fra Wikidata]
4. ↑
5. ↑  «Arkivert kopi». Arkivert fra originalen 24. juni 2016. Besøkt 28. juni 2012.
6. ↑

Eksterne lenker
---------------

* (en) Giovanni Silva de Oliveira – kategori av bilder, video eller lyd på Commons Rediger på Wikidata
* Giovanni Silva de Oliveira på Instagram Rediger på Wikidata
* (en) Giovanni Silva de Oliveira – Olympedia Rediger på Wikidata

* (en) Giovanni Silva de Oliveira – FIFA Rediger på Wikidata

* (en) Giovanni Silva de Oliveira – Transfermarkt Rediger på Wikidata

* (en) Giovanni Silva de Oliveira – national-football-teams.com Rediger på Wikidata

* (en) Giovanni Silva de Oliveira – WorldFootball.net Rediger på Wikidata

* (en) Giovanni Silva de Oliveira – FootballDatabase.eu Rediger på Wikidata

* (en) Giovanni Silva de Oliveira – Soccerway Rediger på Wikidata

* (en) Giovanni Silva de Oliveira – Sambafoot Rediger på Wikidata

  


| * v
* d
* r
Brasils tropp – VM i fotball 1998 Andreplass |
| --- |
| 
* 1 Taffarel
* 2 Cafu
* 3 Aldair
* 4 Júnior Baiano
* 5 César Sampaio
* 6 Roberto Carlos
* 7 Giovanni
* 8 Dunga (k)
* 9 Ronaldo
* 10 Rivaldo
* 11 Emerson
* 12 Carlos Germano
* 13 Zé Carlos
* 14 Gonçalves
* 15 André Cruz
* 16 Zé Roberto
* 17 Doriva
* 18 Leonardo
* 19 Denílson
* 20 Bebeto
* 21 Edmundo
* 22 Dida
* Landslagstrener: Zagallo

 | Flagget til Brasil |